106 I. YAK HALL 



efficiendum, ut collegae, quos nominavi, post ferias suis propriisque scholis 

 vacare possint toti. Faxit igitur Deus , Viri Amplissimi ! ut quae , hac quo- 

 que in parte, in Academiae emolumentum efficere conamini, feliciter et 

 ex voto vobis cedant! 



De fatis Academiae dicens, versatus hactenus unice sum in discipulorum 

 praeceptorumque personis. His scilicet, ut mihi quidem videtur , Academia 

 revera continetur. Sed opus illis est Bibliotheca, Horto, Laboratoriis , 

 Museis, Observatorio , Nosocomio, Auditoriis et Senaculis, de quibus 

 prorsus siluisse nefas foret. 



Bibliotheca nostra et copiosa est et bene disposita, crescit in dies libro- 

 rum multitude partim etiam ex donis, turn aliorum, turn in primis nobi- 

 lissimarum filiarum Baronis A LYNDEN, cuius amplissimi optimique viri 

 memoriam grata piaque mente semper colemus! 



Hortus botanicus laete floret. Privatorum donis permutationibusque cum 

 exteris, maxime vero cum India Orientali, locupletatur. Sed plantae ut 

 crescunt ita intereunt ; quare assiduam exigunt diligentemque culturam , 

 quam in Academia nostra egregiam inveniunt. 



Museis utimur pluribus, in dies auctis iisque praestantissimis , nnato- 

 mico , pJiysico , aliis. Laboratorium cliemicum norunt etiam ii , qui reliqua 

 Academiae adminicula ignorant. 



Observatorium astronomicum iam aliquot abhinc mensibus studiosorum 

 utilitati inservire coepit, et, quamquam nondum omnia instrumenta in eo 

 rite disposita sint, tamen optime iam respondet iis, quae exspectari pos- 

 sunt ab insigni hoc studiorum astronomicorum adminiculo, quod parum 

 abest, quin nobis ab aliis invideatur. 



De Nosocomio hoc unum moneo, de vetere reficiendo vel de novo con- 

 dendo serium in modum non tantum Curatores nostros sed etiam Magi- 

 stratus Traiectinos esse sollicitos. 



Sed quid multa? Studiorum adminicula in Academia nostra vel egregia 

 sunt vel longe meliora quam esse existimantur. Quod non vident illi neque 

 intelligunt, qui florentem Academiam non cogitant, nisi quae atilis utatur 

 et auditoriis et atriis sui dignis. Desiderat autem Academia nostra fere 



